open-index/open-wikipedia-markdown huggingface dataset:
Haljasmaa

**Haljasmaa** on eesti perekonnanimi.

Nimede eestistamisel anti Haljasmaa uueks perekonnanimeks isikutele, kelle varasem perekonnanimi oli Grünfeldt ja Grünmann. Endel Haljasmaa palvel kanti Haljasmaa perekonnanimede kaitseregistrisse nr. 90 all (Siseministeeriumi teadaanne 20. maist 1935).

*Endel Haljasmaa (1903–1942), eesti põllumees
Võiliblikas

**Võiliblikas** (*Colias*) on põualibliklaste sugukonda kuuluv perekond liblikalisi.

Perekonnas on umbes 80 liiki, mis esinevad kogu Holarktises.

## Liike
**Colias alfacariensis* – veeru-võiliblikas
**Colias croceus* – ruuge-võiliblikas
**Colias hecla* – lapi võiliblikas 
**Colias hyale* – niidu-võiliblikas (esineb Eestis)
**Colias myrmidone* – stepi-võiliblikas
**Colias palaeno* – raba-võiliblikas (esineb Eestis)
**Colias phicomone* – alpi võiliblikas


Colias.aurorina.heldreichi.mounted.jpg| *[[Colias aurorina heldreichi]]*, ♂
(MHNT) Colias christophi - Tadjikistan Russie - male dorsal.jpg |*Colias christophi*, ♂
(MHNT) Colias myrmidone myrmidone - Stará Turá Slovaquie - male dorsal.jpg| *[[Colias myrmidone]]*, ♂
Male Orange Sulphur Megan McCarty18.jpg| *[[Colias eurytheme]]*, ♂
(MHNT) Colias croceus - Durfort Tarn France - male dorsal.jpg | *[[Colias croceus]]*, ♂
(MHNT) Colias croceus f. helice - Wyzyna, Okolice Polska - female dorsal.jpg|*Colias croceus f. helice*,  ♂  
(MHNT) Colias chrysotheme chrysotheme - Érd Hongrie - male dorsal.jpg| *[[Colias chrysotheme]]* ♂ 
Female Clouded Sulphur Megan McCarty42.jpg| *[[Colias philodice]]* ♀
Colias philodice white form.jpg| *[[Colias philodice]]* ♀ *f.alba*
Male Clouded Sulphur Megan McCarty40.jpg| *[[Colias philodice]]*, ♂
(MHNT) Colias alfacariensis - Novy Jicin, Moravie Tchéquie - female dorsal.jpg| *[[Colias alfacariensis]]*,  ♀
(MHNT) Colias hyale - Novy Jicin Moravie Czech Republic - male dorsal.jpg| *[[Colias hyale]]*, ♂
(MHNT) Colias hyale - Novy Jicin Moravie Czech Republic - female dorsal.jpg| *[[Colias hyale]]*, ♀
(MHNT) Colias palaeno - Majdan Kasztelański Pologne - male dorsal.jpg| *[[Colias palaeno]]*, ♂
Colias palaeno.female.jpg| *[[Colias palaeno]]*, ♀
(MHNT) Colias Phicomone - Pic d'Aneto Espagne - male dorsal.jpg| *[[Colias phicomone]]*, ♂
(MHNT) Colias Phicomone - Sestriere Italia - female ventral.jpg|*Colias phicomone*, ♀
Ilu puiestee

**Ilu puiestee** on tänav Rakvere linna loodeosas Mõisavälja linnaosas.

Tänav saab alguse Friedrich Reinhold Kreutzwaldi tänavast ja suundub põhja suunas, ristudes vasakult Sihi tänava, Raja tänava ja Kuusiku tänavaga. Seejärel, pöördudes ida poole, läheb Ilu puiestee üle Jaama puiesteeks. Tänava pikkus on 348 meetrit.
 
Ilu puiestee ääres lääne pool paiknevad ühepereelamud, ida pool korterelamud. Elamud on ehitatud 20. sajandi teises pooles.

## Viited
Moskva Linnavalitsus

**Moskva Linnavalitsus** (vene keeles Правительство Москвы) on riigivõimuorgan Venemaal, Venemaa Föderatsiooni pealinna Moskva täitesaatva võimu organ.

Moskva Linnavalitsuse struktuuri kuuluvad täidesaatva võimu harukondlikud ja funktsionaalsed võimuorganid (departemangud, komiteed, peavalitsused, valitsused ja inspektsioonid) ning kohapealseks juhtimiseks territoriaalsed täidesaatva võimu organid (haldusringkondade prefektuurid ja rajoonide administratsioonid (районные управы).

## Moskva Linnavalitsuse liikmed
Moskva Linnavalitsuse liikmeteks on Moskva linnapea, tema asetäitjad (2017. aastal oli neid 7 ), Moskva linnapea ja Moskva Linnavalitsuse aparaadi juht, Moskva Linnavalitsuse ministrid ning Moskva linna haldusringkondade prefektid.

## Ajalugu
1991. aastal, veel enne NSV Liidu lagunemist, valiti esmakordselt Vene NFSV-s Moskvas linnapea (meer) ja Moskva Linnavalitsus. Esimestel kuudel tegutses Moskva Linnavalitsus paralleelselt Moskva Linna TSN Täitevkomiteega (likvideeriti 1991. aasta septembris).
 
## Hooned
Moskva tsentrumis Tverskaja 13 asub linnavalitsuse hoone (*merija*). Tsaari-Venemaal asus selles majas Moskva kindralkuberneri residents. Aadressil Uus-Arbat 36 paikneb Moskva Linnavalitsuse hoonekompleks (endine Vastastikuse Majandusabi Nõukogu peakorter).

2016. aastal soetas  Moskva Linnavalitsus kinnisvarana 55 000 m² ametipindu Moskva-Siti ärikeskuses asuvas pilvelõhkujas Oko.

## Viited

## Välislingid
*Moskva linnapea ametlik koduleht. mos.ru
*Moskva Valitsuse struktuur. mos.ru
*Moskva territoriaalne korraldus (interaktiivne kaart). mos.ru
Pear Rootalu

**Pear Rootalu** (1938. aastani **Bernhard Rosenbaum**; 12. november 1904 Villandi, Virumaa – 30. aprill 1999) oli eesti pedagoog ja koolijuht.

Aastatel 1913–1918 õppis ta Vihula Ministeeriumikoolis, 1919–1920 Vihula Rahvakoolis. 1926. aastal lõpetas ta Rakvere Õpetajate Seminari.

Töötas Vihula Algkoolis õpetajana. Aastatel 1931–1940 juhtis noorkotkaste tegevust. Aastatel 1933–1938 oli ta Kavastu Algkooli juhataja. 1944. aastast oli ta Rakvere 2. Mittetäieliku Keskkooli direktor, 1945. aastast Rakvere Õpetajate Seminari õppealajuhataja, 1946. aastast direktor, samas ka pedagoogika õppejõud ja praktika juhendaja. Aastatel 1958–1967 oli ta Rakvere 1. Keskkooli direktori asetäitja ja ajalooõpetaja.

Ta on maetud Tõrma kalmistule.

## Tunnustus
*1938 Kotkaristi kuldrist
*1965 Eesti NSV teeneline õpetaja
*1997 Rakvere Kroonimärk

## Viited
Noli me tangere (Botticelli)

„**Noli me tangere**“ on itaalia kunstniku Sandro Botticelli (1445–1510) teos.

Firenze Sant'Elisabetta delle Convertite kloostri altarimaali alustahvliks olnud teosel on kujutatud „Noli me tangere“ stseeni Johannese evangeeliumis.
Kiire tänav (Rakvere)

**Kiire tänav** on tänav Rakvere linna loodeosas, Moonaküla linnaosas.

Tänav saab alguse Koidu tänavalt. Suundudes lõuna poole, lõpeb tänav tupikuga enne Tallinna–Narva raudteeliini maa-ala linnaosast eraldavat kõrghaljastust. Tänava pikkus on vaid 30 meetrit pikk ja ta on Rakvere linna lühim. 

Tänava ääres paikneb kolm ühepereelamut, mis on ehitatud 20. sajandi teises pooles.

## Viited
Tiiu Saava

**Tiiu Saava** (5. veebruar 1935 – 27. veebruar 2021) oli eesti õpetaja.

Ta töötas Tallinna 44. Keskkoolis (hiljem Tallinna Mustamäe Gümnaasium) bioloogiaõpetajana.

2012. aastast oli ta Eesti Bioloogiaõpetajate Ühingu auliige.

## Tunnustus
*1985 Eesti NSV teeneline õpetaja
*1998 Valgetähe V klassi teenetemärk
*2004 Tallinna Haridusasutuste Kvaliteediauhind Hea Õpetaja

## Viited
Hiie (perekonnanimi)

**Hiie** on eesti perekonnanimi.

Nimede eestistamisel anti Hiie perekonnanimeks isikutele, kelle varasem perekonnanimi oli Alteberg, Hämmelberg, Hanson, Hieler, Hüüs, Karafin, Lõp, Miilpak, Mühlbach, Nahkrukriitmann, Reinmann, Ross, Smid, Steinfeld, Teinfeld, Tõnisson, Viikmann ja Vildmaus. Valter Hiie palvel kanti Hiie perekonnanimede kaitseregistrisse nr. 248 all (Siseministeeriumi teadaanne 6. juulist 1936).

*Alma Hiie, eesti arst (1902–1978)
*Armo Hiie, eesti orienteeruja (1968–) 
*Eha Hiie, eesti kasvatusteadlane (1937–2017)
*Marko Hiie, eesti ajakirjanik (1976–)
*Osvald Hiie, eesti põllumees (1900–1942)
*Valter Hiie, eesti arst (1902–1963)
Koidu tänav (Rakvere)

**Koidu tänav** on tänav Rakvere linna loodeosas, Moonaküla linnaosas.

Tänav saab alguse Näituse tänavalt. Suundudes lääne suunas, lõpeb tänav tupikuga Pärnu–Rakvere–Sõmeru maantee viadukti juures.
Tänava pikkus on 528 meetrit ja ta on paralleelne Tallinna–Narva raudteega, mis asub 110–120 meetrit lõuna pool. Tänav ristub Kiire tänava, Koidu põik tänava, Tähe tänava, Eha tänava, Looduse tänava, Lääne tänava ja Pilve tänavaga. 

Tänava ääres paiknevad peamiselt katusekorrusega ühepereelamud, mis on ehitatud 20. sajandi jooksul, põhiliselt selle teises pooles.

## Viited
Eesti-Singapuri suhted

**Eesti-Singapuri suhted** on kahepoolsed suhted Eesti ja Singapuri vahel. 

Singapur tunnustas Eestit 6. septembril 1991. Kahe riigi vahelised diplomaatilised suhted said alguse 2. veebruaril 1993.

Tegutseb Eesti suursaadik Singapuris, kes resideerib New Delhis. 

## Viited
Eesti-Rumeenia suhted

**Eesti-Rumeenia suhted** on kahepoolsed suhted Eesti ja Rumeenia vahel. 

Kahe riigi vahelised diplomaatilised suhted said alguse 26. veebruaril 1921.

Kahe riigi vahelised diplomaatilised suhted taastati 13. septembril 1991.

Tegutseb Eesti Suursaatkond Bukarestis. Tegutseb ka Rumeenia Suursaatkond Tallinnas.

## Viited

## Välislingid
* Eesti Suursaatkonna koduleht. Välisministeerium
Eesti-Montenegro suhted

**Eesti-Montenegro suhted** on bilateraalsed suhted Eesti ja Montenegro vahel. 

Kahe riigi vahelised diplomaatilised suhted said alguse 13. juunil 2006. Seejuures oli Eesti esimene riik maailmas, kes Montenegroga diplomaatilised suhted sõlmis.

Tegutseb Eesti suursaadik Montenegros, kes resideerib Tallinnas. Tegutseb ka Montenegro suursaadik Eestis, kes resideerib Varssavis.

## Viited
Eesti-Moldova suhted

**Eesti-Moldova suhted** on kahepoolsed diplomaatilised suhted Eesti Vabariigi ja Moldova Vabariigi vahel. Moldova tunnustas Eestit *de jure* iseseisva riigina 28. augustil 1991, Eesti tunnustas Moldovat 20. veebruaril 1992. Kahe riigi vahelised diplomaatilised suhted said alguse 10. novembril 1992. 

Eestil Moldovas saatkonda ei ole. Eesti suursaadik Moldovas resideerib Rumeenias Bukarestis ning on akrediteeritud korraga Rumeenia, Moldova ja Bulgaaria suursaadikuks. 2024. aastast on Eesti suursaadikuks Moldovas Aune Kotli. 2006. aasta oktoobrist esindab Eestit Moldovas ka aukonsul Igor Goncearov. Alates 2023. aasta jaanuarist töötab Chisinaus Eesti diplomaat Mart Viires, kelle ülesandeks on nii kahepoolsete suhete ja arengukoostöö edendamine kui ka Eesti kodanike ja ettevõtete huvide esindamine. 

Moldova suursaadikuks Eestis on 2024. aastast Eugen Caras, kes resideerib Tallinnas Moldova suursaatkonnas. Saatkond avati Eestis 2008. aasta detsembri alguses ning see asub Narva maantee 7 ruumides 546-547. Sellele lisaks on Moldoval aukonsulaadid Tartus ja Kundas. 

Eesti-Moldova suhted on muutunud 2010. aastatest tihedamaks. Moldova on olnud üks Eesti arengukoostöö prioriteetriikidest alates 2006. aastast. Riigikogus loodi Eesti-Moldova parlamendirühm esimest korda 2005. aasta septembris. Riigikogu praeguses koosseisus kuulub Eesti-Moldova parlamendirühma 13 saadikut. Moldova parlamendis on Eesti sõprusgrupid olnud alates 2006. aastast. 

2011. aasta Eesti rahvaloenduse andmetel pidas Eestis end moldovlaseks rohkem kui 500 inimest. Politsei- ja piirivalveameti andmetel on Moldova passiga riigis umbes 200 inimest. Enamik moldovlasi elab Tallinnas. Moldovlastel on Eestis oma kogukond, kunstnike assotsiatsioon, hokitiim. Moldovlaste kogukond Eestis on korraldanud kunstinäitusi ja sõprusüritusi. 

## Vaata ka

* Eesti suursaadik Moldovas
* Moldova suursaadik Eestis
* Eesti saatkond Bukarestis
* Eesti-Rumeenia suhted

## Viited
Kaarma (perekonnanimi)

**Kaarma** on eesti perekonnanimi.

Nimede eestistamisel anti Kaarma uueks perekonnanimeks isikutele, kelle varasem perekonnanimi oli Gerasimov, Grossberg, Grossberger, Jakobson, Kaarman, Kaarmann, Karlson, Karman, Karmann, Karnau, Kiselev, Klaarmann, Kolberg, Kolijaan, Kõpmann, Korkmann, Kormann, Kramann, Krämann, Krüger, Kuutman, Kuutmann, Simmer ja Tsvetkov. Otto-Eduard Kaarma palvel kanti Kaarma perekonnanimede kaitseregistrisse nr. 387 all (Siseministeeriumi teadaanne 16. juunist 1939).

*Ellen Kaarma, eesti näitleja (1928–1973)
*Enn Kaarma, eesti poksija ja katselendur (1943–1983)
*Juvenalius Kaarma, eesti õigeusu vaimulik (1952–)
*Jüri Kaarma, eesti raamatugraafik (1950–2011) 
*Mari Kaarma, eesti kujundusgraafik (1951–)
*Melanie Kaarma, eesti kostüümikunstnik (1923–2009)
*Voldemar Kaarma, eesti intarsia- ja mööblikunstnik (1908–1976)
Eesti-Mehhiko suhted

**Eesti-Mehhiko suhted** on kahepoolsed suhted Eesti ja Mehhiko vahel.

28. jaanuaril 1937 sõlmiti Ameerika Ühendriikides Eesti ja Mehhiko vaheline sõprusleping.

Mehhiko pole kunagi tunnustanud Nõukogude okupatsiooni Eestis.

Mehhiko taastunnustas Eestit 5. septembril 1991. Kahe riigi vahelised diplomaatilised suhted taastusid 5. detsembril 1991.

Tegutseb Eesti suursaadik Mehhikos, kes resideerib Washingtonis. Tegutseb ka Mehhiko suursaadik Eestis, kes resideerib Helsingis.

## Viited
Eesti-Maroko suhted

**Eesti-Maroko suhted** on kahepoolsed suhted Eesti ja Maroko vahel. 

Maroko tunnustas Eestit 24. septembril 1991. Kahe riigi vahelised diplomaatilised suhted said alguse 22. juunil 1992.

Tegutseb Eesti suursaadik Marokos, kes resideerib Madridis. Tegutseb ka Maroko suursaadik Eestis, kes resideerib Helsingis.

## Viited
Kulmar

**Kulmar** on eesti perekonnanimi.

Nimede eestistamisel anti Kulmar perekonnanimeks isikutele, kelle varasem perekonnanimi oli Koll, Kolli, Kulbok, Kulmann ja Kuutmann. Ermo Kulmari palvel kanti Kulmar perekonnanimede kaitseregistrisse nr. 291 all.

*Tarmo Kulmar (sündinud 1950), eesti usuteadlane

*Kai Pata (endine Kai Kulmar, sündinud 1969), eesti bioloog
Eesti-Malta suhted

**Eesti-Malta suhted** on kahepoolsed suhted Eesti ja Malta vahel. 

Malta tunnustas Eestit 26. augustil 1991. Kahe riigi vahelised diplomaatilised suhted said alguse 1. jaanuaril 1992.

Tegutseb Eesti suursaadik Maltal, kes resideerib Roomas. Tegutseb ka Malta suursaadik Eestis, kes resideerib Vallettas.

## Viited
Eesti – Põhja-Makedoonia suhted

**Eesti – Põhja-Makedoonia suhted** on bilateraalsed suhted Eesti ja Põhja-Makedoonia vahel. 

Kahe riigi vahelised diplomaatilised suhted said alguse 2. märtsil 1995.

Tegutseb Eesti suursaadik Põhja-Makedoonias. Tegutseb ka Põhja-Makedoonia Suursaatkond Tallinnas. Makedoonial on ka oma aukonsulaat Tartus.

## Viited
Hallamaa

**Hallamaa** on eesti perekonnanimi.

Nimede eestistamisel anti Hallamaa uueks perekonnanimeks isikutele, kelle varasem perekonnanimi oli Halmann, Hübner ja Uebner. Vilhelm-Ludvig Hallamaa palvel kanti Hallamaa perekonnanimede kaitseregistrisse nr. 20 all (Siseministeeriumi teadaanne 24. veebruarist 1935).
Sutherland Springsi kirikutulistamine

**Sutherland Springsi kirikutulistamine** oli massitulistamine, mis toimus 5. novembril 2017 Texases Wilsoni maakonnas Sutherland Springsi esimeses baptisti kirikus.

Kirikusse tungis jumalateenistuse ajal sisse relvastatud mees ja avas tule, mille tagajärjel sai vähemalt 20 inimest surma ja 30 haavata.
Koidu põik

**Koidu põik** tänav asub Rakvere linna loodeosas, Moonaküla linnaosas.

Tänav saab alguse Koidu tänavalt. Suundudes põhja poole, lõpeb Koidu põik tänav Kesk tänava ristmikuga. Ida poolt ristub ka Valguse tänavaga. Tänava pikkus on 183 meetrit ja ta on paralleelne Näituse tänavaga, mis asub ida pool. 

Tänava ääres paiknevad ühepereelamud, mis on ehitatud 20. sajandi jooksul, põhiliselt selle teises pooles.

## Viited
Eesti-Liibanoni suhted

**Eesti-Liibanoni suhted** on kahepoolsed suhted Eesti ja Liibanoni vahel. 

Liibanon tunnustas Eestit 30. detsembril 1991. Kahe riigi vahelised diplomaatilised suhted said alguse 3. septembril 2001.

Tegutseb Eesti suursaadik Liibanonis, kes resideerib Ankaras. Tegutses ka Liibanoni suursaadik Eestis, kes resideeris Varssavis. Alates 2008. aastast pole Liibanon määranud suursaadikut Eestisse ja diplomaatiline suhtlus käib ajutise asjuri kaudu Varssavis.

## Viited
Oskar Halling

**Oskar Halling** (2. august 1896 Luke vald, Tartumaa – 15. jaanuar 1949 Molotov, Magadani oblast) oli eesti põllumees.

Ta oli Elva põllumeeste konvendi liige, Luke Põllumeeste Seltsi esimees, ja Nõo vallavanema abi. 

Arreteeriti NKVD poolt 15. jaanuaril 1945 Nõo vallas.
Eesti-Küprose suhted

**Eesti-Küprose suhted** on kahepoolsed suhted Eesti ja Küprose vahel. 

Küpros tunnustas Eestit 12. septembril 1991. Kahe riigi vahelised diplomaatilised suhted said alguse 22. jaanuaril 1992.

Tegutseb Eesti suursaadik Küprosel, kes resideerib Ateenas. Tegutseb ka Küprose suursaadik Eestis, kes resideerib Helsingis.

## Viited
Halling

**Halling** on eesti perekonnanimi.

Nimede eestistamisel anti Halling uueks perekonnanimeks isikutele, kelle varasem perekonnanimi oli Alström, Anderson, Graumann, Gustavson, Hagel, Hahn, Hausenberg, Häusler, Häussler, Holsting, Holter, Jehpe, Jehps, Joosep, Karofeldt, Linkholm, Linkolm, Möller, Ossip, Smit, Sofri ja Vurmann. Harald-Martin Hallingu palvel kanti Halling perekonnanimede kaitseregistrisse nr. 299 all (Siseministeeriumi teadaanne 12. jaanuarist 1937).

*Oskar Halling (1896–1949), eesti põllumees
Kint

**Kint** on eesti perekonnanimi.

Nimede eestistamisel on Kint antud perekonnanimeks isikutele, kelle varasem perekonnanimi oli Kind (1939 Tallinnas).

*Peeter Kint (1899–1991), eesti agronoom
*Tõnis Kint (1896–1991), Eesti poliitik, eelmise vend
Halliste (perekonnanimi)

**Halliste** on eesti perekonnanimi.

Nimede eestistamisel anti Halliste perekonnanimeks isikutele, kelle varasem perekonnanimi oli Haller, Holtsmeyer, Neiman ja Oltsmeier. Kaarel Halliste palvel kanti Halliste perekonnanimede kaitseregistrisse nr. 57 all (Siseministeeriumi teadaanne 5. aprillist 1935).

*Herman Halliste (1900–1973), eesti skulptor
Hangelaid

**Hangelaid** on eesti perekonnanimi.

Nimede eestistamisel anti Hangelaid perekonnanimeks isikutele, kelle varasem perekonnanimi oli Hacker ja Hakker. Gottfried-Hugo-Vilhelm Hangelaiu palvel kanti Hangelaid perekonnanimede kaitseregistrisse nr. 45 all.

*Kotri Hangelaid (1887–1961), eesti insener
Harilo

**Harilo** on eesti perekonnanimi.

Nimede eestistamisel anti Harilo perekonnanimeks isikutele, kelle varasem perekonnanimi oli Hübner, Huebner ja Uebner. Osvald Harilo palvel kanti Harilo perekonnanimede kaitseregistrisse nr. 254 all (Siseministeeriumi teadaanne 14. juulist 1936).
Heinjärv

**Heinjärv** on eesti perekonnanimi.

Nimede eestistamisel anti Heinjärv perekonnanimeks isikutele, kelle senine perekonnanimi oli Hermberg, Hermburg, Kröönvalk, Lochmann ja Vassikas. Valter-Arnold Heinjärve palvel kanti Heinjärv perekonnanimede kaitseregistrisse nr. 169 all (Siseministeeriumi teadaanne 7. novembrist 1935).
Ignazio Cassis

**Ignazio Daniele Giovanni Cassis** (sündinud 13. aprillil 1961 Sessas) on Šveitsi poliitik. Ta on alates 1. novembrist 2017 Šveitsi välisminister. Aastal 2021 oli ta ühtlasi Šveitsi aseliidupresident ja 2022. aastal oli ta Šveitsi liidupresident. 

Ta sündis aastal 1961 Sessas Ticino kantonis.
Peeter Kint

**Peeter Kint** (25. september 1899 Taevere vald, Viljandimaa  – 3. märts 1991 Tallinn) oli eesti agronoom.

Tema vanemad olid Hans Kind (1858–1900) ja Mari Kind (sündinud Johanson; 1873–1923). Tema vend oli Tõnis Kint.

Ta õppis 1921–1931 ja 1940–1945 (lõpetas) Tartu Ülikooli põllumajandusteaduskonnas, Korporatsioon Rotalia liige.

Ta osales 1919–1920 Vabadussõjas. 1924–1927 oli ta Lõuna-Eesti Põllumeeste Keskseltsi instruktor Tartus ja Võrus, 1927–1941 Riigi Statistika Keskbüroo agronoom-statistik, 1941–1944 Statistika Valitsuse põllumajanduse vanemreferent, alates 1944 Riikliku Plaanikomisjoni saagimääramise osakonna juhataja asetäitja.
Karineem

**Karineem** on eesti perekonnanimi.

Nimede eestistamisel anti Karineem perekonnanimeks isikutele, kelle varasem perekonnanimi oli Granfeldt, Kranfeldt ja Kranveld. Villem Karineeme palvel kanti Karineem perekonnanimede kaitseregistrisse nr. 263 all (Siseministeeriumi teadaanne 1. augustist 1936).

*Villem Karineem (1895–1982), Eesti sõjaväelane
Cartoon

**Cartoon** on Eesti EDM-ansambel, mis loodi 2015. aastal Tallinnas. Duo liikmed on Hugo Martin Maasikas ja Joosep Järvesaar. 

2016. aastal võttis Cartoon koos Kristel Aaslaiuga osa Eesti Laul 2016 lauluvõistlusest lauluga "Immortality". Cartoon saavutas finaalis 3. koha, kaotades Jüri Pootsmannile. 2016. ja 2017. aastal oli Cartoon nomineeritud EMA aasta parima laulu auhinnale lausa kolme lauluga.

Nende laulud on tuntust kogunud eeskätt tänu YouTube'i videotele, mida on kokku vaadatud üle 850 miljoni korra. Ka Spotifys on neil märkimisväärne arv kuulamisi, üle 500 miljoni. Cartoon on andnud oma laule välja plaadifirmade Liquicity ja NoCopyrightSound's kaudu.

Laulu "I Remember U" videoklipp oli 2016. aastal Eesti vaadatuim muusikavideo YouTube'is.

Cartoon lõpetas tegevuse 2017. aasta augustis, kuid 2020. aastal ansambli tegevus taastati.

## Liikmed
* Hugo Martin Maasikas
* Joosep Järvesaar

### Endine liige
* Ago Teppand (2015–2024)

## Diskograafia
#### Singlid
* "Made Me Feel (ft. Kristel Aaslaid)" (2015)
* "One Day (ft. Karl-Kristjan)" (2015)
* "On&On (feat. Daniel Levi)" (2015)
* "Why We Lose (feat. Coleman Trapp)" (2015)
* "Whatever I Do (feat. Kóstja)" (2015)
* "Immortality (feat. Kristel Aaslaid)" (2015)
* "Feeling (Piece Of You)" (2016)
* "Here (ft. Würffel)" (2016)
* "C U Again feat. Mikk Mäe (Cartoon vs Futuristik VIP)" (2016)
* "I Remember U feat. Jüri Pootsmann" (2016)
* "Your Stories (feat. Koit Toome)" (2017)
* Howling (ft. Asena) (2020)
* Cartoon - Don't Be A Stranger (feat. Jason Diaz) (2020)
* Cartoon & Ewert and The Two Dragons - Fade Away (2020)
* Cartoon x nublu x Gameboy Tetris - Biology (2021)
* Cartoon x Time To Talk - Omen (ft. Asena) (2021)
* Cartoon & Andromedik - Whatever (ft. Jüri Pootsmann) (2022) 
* Cartoon - Piranha (ft. Pluuto) (2022)
* Cartoon - No halo (ft. Asena) (2022)
* Cartoon x Bedwetters - I'm not alright (2022)
* Cartoon - Flashback (ft. Elina Born) (2023)
* Cartoon & TWISTED - Sideways (ft. Zaug & SlidV) (2023)
* Cartoon x Ewert Sundja - Oblivion (2024)
* Cartoon, Kristjan Järvi, Kitty Florentine & Nordic Pulse - On The Break Of Dawn (2025)
* Cartoon, NCT & Southby - Bounce On Da Riddim (ft. Emily J) (2025)
* Cartoon, AC13 & Jessee - Made For The Game (ft. KAZHI) (2025)
* Cartoon, NCT & Vallo - Around Us (ft. Pasha & Carlos Ukareda) (2025)
* Cartoon & LEOWI - Wait A While (ft. Pasha & m els) (2025)
* Cartoon, Vallo & Blooom - Euphoria (ft. KAZHI) (2025)
* Cartoon, Siimi & Blooom - Overheat (ft. Karl Killing)
* Cartoon, LEOWI & Siimi - Do It All (ft. KAZHI)
* Cartoon, AC13 & Blooom - Whiplash (ft. Emily J)
* Cartoon, Southby & Siimi - Spicy (ft. Conni)
* Cartoon, Southby & Vallo - Dependant (ft. Immy Odon)
* Cartoon, Fred V & Immy Odon - All We've Ever Known

## Auhinnad
#### Eesti Muusikaauhinnad

#### R2 Aastahitt

#### R2DNB

## Viited
* http://www.muusikaauhinnad.eu/voitjad-2017/
* http://www.muusikaauhinnad.eu/ajalugu/2016-2/
* http://r2.err.ee/aastahitt/
* http://r2.err.ee/r2dnb/2016tulemused.php
* https://muusikaplaneet.wordpress.com/2016/12/30/youtubeest16/
Tapinoma madeirense

***Tapinoma madeirense*** on perekonna *[[Tapinoma]]* sipelgaliik. 1890. aastal kirjeldas Forel seda liiki, mida võib leida mitmel pool Euroopas. 

## Viited


## Välislingid
*https://www.antwiki.org/wiki/Tapinoma_madeirense
Sulev Siirmets

**Sulev Siirmets** (9. aprill 1930 – 5. november 1999) oli eesti õpetaja.

1951. aasta Eesti meistrivõistlustel kergejõustikus võitis ta vasaraheites pronksmedali.

Ta töötas tööõpetuse õpetajana Märjamaa Keskkoolis. 

## Tunnustus
*1975 – Eesti NSV Ülemnõukogu Presiidiumi aukiri
*1981 – Eesti NSV teeneline õpetaja
*1984 – Märjamaa Keskkooli teenete medal
*1987 – NSV Liidu Haridusministeeriumi ja harukondliku ametiühingu keskkomitee aukiri

## Viited
Dünaamikaulatus

**Dünaamikaulatus** ehk **dünaamiline ulatus** ehk **dünaamiline diapasoon** on mingi füüsikalise suuruse (nt elektripinge, helirõhu) või funktsiooni suurima ja väikseima väärtuse suhe. Seda suhet väljendatakse sageli kümnendlogaritmina (detsibellides) või kahendlogaritmina (nt fotograafiast pärit avaarvuga, ingl *f-number*, *f-stop*).

Dünaamikaulatuse mõistet kasutatakse kõige sagedamini helitehnikas ja pilditehnikas (foto-, filmi- ning videotehnikas).

## Helitehnika
Helitehnikas väljendab dünaamikaulatust suurima ja väikseima helirõhu suhe detsibellides, seda tingimusel, et moonutused signaali töötlemisel ei ületa etteantud väärtusi. Dünaamikaulatus võib näiteks olla inimkõrval kuni 130&nbsp;dB, orkestril 60–70&nbsp;dB, ringhäälingu helil kuni 40&nbsp;dB.

## Pilditehnika
Pilditehnikas kasutatakse dünaamikaulatuse tähenduses ka terminit kontrastsus. Kontrastsust *K* kui suurima ja vähima heleduse suhet väljendatakse mitmel viisil (näidetes *K* = 1000):
* suhtena 1:*K* (1:1000);
* detsibellides,  10 log10 *K* (30&nbsp;dB);
* bittides; sel juhul väljendatakse kontrastsust heleduste suhte logaritmina alusel 2: log2 *K*; näitejuhul  on kontrastsus *ca* 10 bitti (täpsemalt vastab 10-bitisele dünaamikaulatusele suhe 210 = 1024).

## Viited

## Välislingid
* Dünaamiline ulatus
Eesti-Ungari suhted

**Eesti-Ungari suhted** on kahepoolsed suhted Eesti ja Ungari vahel. 

Eesti ja Ungari suhted on sõbralikud ja seda tingib ka hõimusugulus: mõlemad on soome-ugri rahvad.

Ungari tunnustas Eestit 24. veebruaril 1921.

Kahe riigi vahelised diplomaatilised suhted taastati 2. septembril 1991.

Tegutseb Eesti suursaadik Ungaris, kes resideerib Budapestis. 3. oktoobril 2018 andis volikirja president János Áderile üle Eesti suursaadik Kristi Karelsohn.

Tegutseb ka Ungari suursaadik Eestis, kes resideerib Ungari Suursaatkonnas Tallinnas Tallinnas. 13. veebruaril 2019 andis volikirja president Kersti Kaljulaidile üle Ungari suursaadik Kristóf Forrai.

Tallinnas tegutseb Ungari Instituut.

## Vaata ka
*Eesti ungarlased
*Ungari eestlased

## Viited
Eesti-Leedu suhted

**Eesti-Leedu suhted** on kahepoolsed suhted Eesti ja Leedu vahel. 

Eesti ja Leedu koostöö on sõbralik ja tihe ja seda soodustab geograafiline lähedus ja regionaalne ehk Baltimaade ühine koostöö (nt Balti Ministrite Nõukogu, Balti Assamblee, Balti Nõukogu).

Leedu taastunnustas Eestit 22. augustil 1991.

Tegutseb Eesti Suursaatkond Vilniuses. Tegutseb ka Leedu Suursaatkond Tallinnas.

## Vaata ka
*Leedu eestlased

## Viited
Eesti – Lõuna-Korea suhted

**Eesti – Lõuna-Korea suhted** on kahepoolsed suhted Eesti ja Lõuna-Korea (Korea Vabariigi) vahel. 

Korea Vabariik tunnustas Eestit 6. septembril 1991. Kahe riigi vahelised diplomaatilised suhted said alguse 17. septembril 1991.

Tegutseb Eesti suursaadik Lõuna-Koreas. Tegutseb ka Lõuna-Korea suursaadik Eestis, kes resideerib Helsingis.

## Viited
SA Narva Aleksandri Kirik

**SA Narva Aleksandri Kirik** on Eesti sihtasutus, mis tegutseb Narvas. Sihtasutuse asutasid 2002 Eesti riik, Narva linn, EELK Viru praostkond, EELK Narva Aleksandri kogudus, Kreenholmi Varahalduse AS ja tollane Narva linnapea Imre Liiv. 

Põhikirja järgi oli sihtasutuse üks eesmärke taastada Narva Aleksandri kirik. Et sihtasutus pole ülesannetega hakkama saanud, siis plaanitakse see likvideerida.

Sihtasutuse juhatuse esimees on olnud Villu Jürjo.

## Viited
Tartu Ärinõuandla

**Tartu Ärinõuandla** on Eesti sihtasutus, mis nõustab ettevõtjaid äri valdkonnas.

Ärinõuandla asutati 1993. aastal aktsiaseltsina. 1997. aastal muudeti aktsiaselts sihtasutuseks. 2004. aastal sai ärinõuandlast maakondlik arenduskeskus (MAK).

Ärinõuandla korraldab muu hulgas koolitusi, infopäevi ja seminare; aastatel 2012–2017 käis neil üritustel 13 645 inimest.

## Viited

## Välislingid
*Ärinõuandla koduleht
Rakvere Kroonimärk

**Rakvere Kroonimärk** on Rakvere linna teenetemärk. 

Rakvere Kroonimärk antakse füüsilisele isikule Rakvere linnale osutatud eriliste teenete eest. Teenetemärgi andmise otsustab Rakvere linnavalitsus. Igal aastal võib teenetemärgi anda kuni viiele isikule. Teenetemärk antakse üle Rakvere linna korraldataval Eesti Vabariigi aastapäeva pidulikul vastuvõtul.

## Rakvere Kroonimärgi kavalerid
*1996 Peep Kärp, Maie Orav
*1997 Mati Merirand, Tiit Kullerkupp, Pear Rootalu, Ervin Kukk
*1998 Odette Kirss, Olaf Leps
*1999 Taimi Parve, Donat Masing, Vladimir Lõhmus
*2000 Mare Muik, Ellen Grünfeldt-Metsis, Arvi Tühis, Volli Käro
*2001 Jakob Kiik, Peeter Jakobi, Arvo Antropov, Ello Odraks, Uno Piirsalu
*2002 Vaike Sein, Toomas Suuman, Oleg Gross, Toomas Varek, Jüri Peinar, Pentti Kangasluoma
*2003 Erna Vilu, Jaak Vettik, Evald Tarve, Valdur Liiv
*2004 Märt Ots, Hirvo Surva, Elfriede-Hildegard Sillapere, Gisela Poelke
*2005 Liisa-Ann Düüna, Marie Veiksar, Ruth Patune, Urmas Krikk
*2006 Tarmo Lindmaa, Pavo Nukke, Sven Prees, Ene Tagamets
*2007 Viive Käro, Kalju Saaber, Vireni Haho, Peeter Trutsi, Arvo Saul
*2008 Ants Leemets, Kelli Tühis, Sirje Kiisküla, Indrek Saar
*2009 Andres Alamets, Matti Jõe, Andres Lilleberg, Üllar Saaremäe, Katrin Tuttelberg
*2010 Sigurd Zillmann, Andres Jaadla, Aino Kiiver
*2011 Riho Hütt, Tiina Kippel, Hannes Vares
*2012 Liivi Lukas, Lembit Kalda, Juha Eero Seppälä
*2013 Maaja Valter, Andres Sõber, Jüri Takjas
*2014 Tiiu Alavere, Karl Mäesepp, Helmut Pastarus
*2015 Andrus Albrecht, Raivo Riim, Jaak Soone
*2016 Tõnu Paju, Toivo Peäske, Elo Üleoja
*2017 Anne Kullerkupp-Raidma, Küllike Namm, Andres Pulver, Riina Rohtung
*2018 Kersti Loite, Helmi Urbalu, Aivar Part, Tiina Mälberg 
*2019 Anne Mere, Anne Nõgu, Mehis Täpp, Toomas Rannu
*2020 Helgi Annast, Ain Suurkaev, Tõnu Leppik
*2021 Maie Tamm, Maie Karus, Ilmar Uldrich, Olev Puldre (postuumselt) 
*2022 Ellen Aros, Reet Tomband, Raivo Saremat
*2023 Aivar Lõhe, Gunnar Tõnning
*2024 Priit Raud, Kersti Suve
*2025 Liidia Bobkova

## Viited

## Välislingid
*Rakvere teenetemärgi omanikud
Vallimäe medal

**Vallimäe medal** on Rakvere linna aumärk, mida antakse füüsilisele isikule silmapaistvate saavutuste eest. Aumärgi andmise otsustab Rakvere linnavalitsus.

## Vallimäe medali kavalerid
*2009 Hidetoshi Tanaka, Volker Zillmann
*2010 Aldona Wos, Korvpallivõistkond BC Rakvere Tarvas (Andres Sõber, Rando Maamägi, Janis Vahter, Rain Veideman, Valmo Kriisa, Martin Müürsepp, Raido Villers, Richard Anderson, Kristo Saage, Reinar Hallik)
*2011 Paavo Latva-Rasku, Kari Maunula, Seppo Miettinen
*2012 Kaido Höövelson
*2019 Sven Pugonen
*2021 Juris Umbraško
*2024 Kaspar Eevald

## Viited
Venda Virit

**Venda Virit** (14. september 1923 Karksi vald, Pärnumaa – 24. oktoober 1992) oli eesti agronoom ja õppejõud.

1944. aastal lõpetas ta Polli aianduskooli. 1947. aastal lõpetas ta Olustvere Põllumajandustehnikumi agronoomia erialal kiitusega. 1956. aastal lõpetas ta kaugõppes Eesti Põllumajanduse Akadeemia agronoomina, diplomitöö "Suvinisu argotehnika ENSV-s". 

Aastatel 1947–1953 töötas ta Olustvere Põllumajandustehnikumis aednikuna, 1951–1961 oli samas botaanika, aianduse, mesinduse ja taimekaitse õpetaja. Aastatel 1961–1964 oli ta Olustvere Põllumajandustehnikumi õppealajuhataja 1964–1978 Olustvere sovhoostehnikumi direktori asetäitja, 1978–1984 samas aianduse ja mesinduse õpetaja.

## Tunnustus
*1979 Eesti NSV teeneline õpetaja

## Viited

## Välislingid
*Haud Suure-Jaani kalmistul
Anhorn von Hartwiss

**Anhorn von Hartwiss** (vene keeles *Ангорн де Гартвис*) oli šveitsi päritolu Liivimaa aadlisuguvõsa.

## Ajalugu
Suguvõsaliin algas reformaatori ja kirikuajaloolase Bartholomäus Anhorniga (1566−1642). Tema järeltulijad olid vaimulikud ja arstid. Silvester Samuel Anhorn von Hartwiss (1708 − maeti 1782) siirdus XVIII sajandi alguses Šveitsist Venemaale, kus teenis vene sõjaväes ja sai brigadiri auastme. Tema vend Sebastian Anhorn von Hartwiss (1709 − maeti 1782) tõusis kindralporutšiku aukraadini ning oli Riia ülemkomandant ja aastatel 1776−1782 Liivimaa viitsekuberner. Suguvõsa kustus meesliinis 1860. aastal.

Suguvõsa immatrikuleeriti 1769. aasta 17. märtsil (vkj) Liivimaa rüütelkonna matriklisse.

## Suguvõsa liikmeid
*Silvester Samuel Anhorn von Hartwiss (1708 − maeti 1782), brigadir
*Sebastian Anhorn von Hartwiss (1709 − maeti 1782), kindralporutšik, Liivimaa viitsekuberner
*Ernst Heinrich Anhorn von Hartwiss (1750−1833), alampolkovnik, Volmari kreisi aadlimarssal, Liivimaa maanõunik, Kokmuiža mõisaomanik
*Georg Sebastian Anhorn von Hartwiss (1783−1843), kolleegiumiassessor, Liivimaa rüütelkonna sekretär
*Nikolai Ernst Bartholomäus Anhorn von Hartwiss (1793−1860), kolleegiuminõunik, Liivimaa rüütelkonna sekretär

## Anhorn von Hartwissi suguvõsa mõisavaldused
*Liivimaa läti distrikt:
**Kokmuiža (*Kokenhof*) (XVIII sajandi keskpaik−1846)

## Viited

## Kirjandus
*Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 224.
*Genealogisches Handbuch der baltischen Ritterschaften. Neue Folge. Kd II. Hamburg: 2012. Lk 1−8.
Hanf Kung

**Hanf Kung** on Eesti hiphopansambel, mis on tegev alates aastast 2012.

Enne debüütalbumi "Kuu Poest Balti Jaamani mixtape" ilmumist, pälvis **Hanf Kung** tähelepanu selliste hittidega nagu "**Kuu Pood**" ja "**Produktide Jaoks**"

Hanf Kung võitis looga "Plekksüda | Kuu Poest Balti Jaamani mixtape" ETV2 muusikasaate "Eesti TOP 7" korraldatud võistluse "2015. aasta parim Eesti muusikavideo". Azma laul "Mind ei koti" valiti "Eesti TOP 7" 2016. aasta videoks ning see oli samal aastal 8. enim vaadatud kodumaine muusikavideo.

Bänd lõpetas ametlikult tegevuse aastal 2016. kuid 2025. aastal andis ansambel peale 9. aastast pausi välja uue singli "**Kõik alles algab**", milles tegid kaasa kõik 5. orginaalkoosseisu kuulunud räpparit. 

## Liikmed
* AZMA – MC
* Gringo – MC
* Kozinak – MC
* Seaduskuulekus – MC
* Paralleelne – MC
* Sim Kares – Produtsent/DJ

## Diskograafia
* "Kuu Poest Balti Jaamani" (2015)

## Auhinnad

#### R2 AASTAHITT

#### Eesti TOP 7

#### HIPHOP.EE AASTAKÜSITLUS

## Viited

## Välislingid
* http://ehh.ee/intervjuu-hanf-kung-2013/
* https://reporter.postimees.ee/3815005/rapiband-hanf-kung-kas-rapp-on-lihtsalt-roppused-voi-hoopis-luule
* http://life.hooliganhamlet.com/2016/01/hanf-kung-tekitas-eesti-rapile-azma/
* http://www.hiphop.ee/edetabelid/2015hiphop/
* http://www.hiphop.ee/2016hiphop/
* http://r2.err.ee/aastahitt/
Spordikoolituse ja -Teabe SA

**Spordikoolituse ja -Teabe SA** on Eesti sihtasutus. Sihtasutuse asutasid Eesti Olümpiakomitee ja Haridus- ja Teadusministeerium.

Sihtasutus korraldab spordivaldkonnas töötavatele inimestele koolitusi, töötab välja spordialaseid kutsekvalifikatsioone, haldab Eesti Spordiregistrit. 

Sihtasutus on andnud välja spordialase koolituse õpikuid ja sporditeemalist aimekirjandust (nt treenerite tasemekoolituse üldainete õpikud, Eesti spordi aastaraamatuid, spordialade spetsiifika ja funktsionaalse treeningu teaduspõhiseid käsitlusi jne). 

## Viited

## Välislingid
*Sihtasutuse koduleht
Murelipuu

**Murelipuu** (*Prunus cerasus* var. *austera*), on viljapuu  roosõieliste sugukonnast, 
hapu kirsipuu teisend. 

Murelipuu vili  on murel ehk morell ehk morellkirss ehk griott ehk magusveiksel.

Mureleid nimetatakse tihti valesti kirssideks.
Südametunnistuskohus

**Südametunnistuskohus** (saksa keeles *Gewissensgericht*) oli asehalduskorra ajal Liivimaa Riia asehaldurkonnas ja Eestimaa Tallinna asehaldurkonnas aastatel 1783−1796 ning Kuramaal aastal 1796 tegutsenud kohus.

## Ajalugu
Südametunnistuskohtud loodi asehalduskorra sisseseadmisel kolmes kubermangus täiesti uute kohtuinstantsidena. Nende eesmärgiks oli tsiviilprotsesside kiirendamine osapoolte lepitamise teel. Need asusid asehaldurkondade pealinnades. Pärast asehalduskorra kaotamist likvideeriti ka südametunnistuskohtud.

## Koosseis
Tallinna südametunnistuskohtu koosseisu kuulusid president, kaks aadlikust assessorit, kaks linnakodanikust assessorit ja protokollija. Riia südametunnistuskohtu moodustasid kohtunik ehk eesistuja, kaks aadlikust assessorit, kaks linnakodanikust assessorit, kaks talupoegadest kaasistujat ja protokollija. Miitavi südametunnistuskohtu struktuur oli Riia omaga sarnane, lisandusid veel ümberkirjutaja ja teenija (*Ministerial*). Tallinna südametunnistuskohtu president oli aastatel 1783−1796 Moritz Engelbrecht von Kursell (1744−1799), Riia südametunnistuskohtu kohtunik aastatel 1784−1796 Friedrich Reinhold von Berg (1736−1809) ja Miitavi südametunnistuskohtu kohtunik 1796. aastal Friedrich Ernst von den Brincken (suri 1797).

### Riia südametunnistuskohtu koosseis 1784. aastal
*Kohtunik ehk eesistuja: *Vakantne*
*Aadlikest assessorid: Christoph Adam von Richter ja Otto von Gavel
*Linnakodanikest assessorid: *Vakantne*
*Talupoegadest kaasistujad: Rikul Ansche, teine koht vakantne
*Protokollija: Johann Ludwig Eichstädt

### Tallinna südametunnistuskohtu koosseis 1787. aastal
*President: Moritz Engelbrecht von Kursell
*Aadlikest assessorid: Peter von Brevern Koilast ja Heinrich Reinhold von Vietinghoff Jõeperest
*Linnakodanikest assessorid: Johann Berend Stein ja Hermann Johann Hetling
*Protokollija: Kaspar zur Mühlen

### Miitavi südametunnistuskohtu koosseis 1796. aastal
*Kohtunik: Friedrich Ernst von den Brincken
*Aadlikest assessorid: Karl von der Osten gen. Sacken, Karl von Heyking
*Linnakodanikest assessorid: Jakob Leonhard Kupffer, Johann Georg Schuhmacher
*Talupoegadest kaasistujad: *Vakantne*
*Protokollija: Hermann Adam Kupffer
*Ümberkirjutaja: Ernst von Medem
*Teenija: Johann Grünfeldt

## Vaata ka
*Asehalduskord
*Kuramaa asehaldurkond
## Viited

## Kirjandus
*EAA, f. 6 (Tallinna südametunnistuskohus) https://ais.ra.ee/index.php?tyyp=2&module=202&op=21&leidandmed=EAA.6.
**Adressbuch der Revalischen Statthalterschaft*. Vom Jahre 1787. Gedruckt mit Lindforscheschen Schriften https://www.digar.ee/arhiiv/et/raamatud/18545.
**Adress-Buch für die Kurlandisches Statthalterschaft*. Mitau: Gedruckt bei Johann Friedrich Steffenhagen, 1796 http://gramatas.lndb.lv/periodika2-viewer/view/index-dev.html#issue:/g_001_0309081939|issueType:B.
**Lieflandischer Adress- und Post- Calender auf das Jahr Christi 1784*. Mitau: Gedruckt bei Johann Friedrich Steffenhagen, 1784 http://gramatas.lndb.lv/periodika2-viewer/view/index-dev.html#issue:/g_001_0309081943|issueType:B.
*Vahtre, Sulev (peatoim.). *Eesti ajalugu IV. Põhjasõjast pärisorjuse kaotamiseni*. Tartu: Kirjastus Ilmamaa, 2003. Lk 109.
Võrumaa Arenduskeskus

**Võrumaa Arenduskeskus** (varasema nimega *Võrumaa Arenguagentuur*) on Eesti sihtasutus, mis jagab info-, nõustamis- ja koolitusteenusi Võru maakonna ettevõtetele, vabaühendustele ja kohalikele omavalitsustele.

Võrumaa Arenduskeskuse ajalugu ulatub aastasse 1993, kui asutati Kagu-Eesti Ettevõtluskeskus.

## Viited

## Välislingid
*Võrumaa Arenduskeskuse koduleht
Narva Laste Loomemaja

**Narva Laste Loomemaja** on noorteasutus Narvas aadressil Partisani tänav 2.

Loomemaja eelkäija oli 15. oktoobril 1952 avatud Narva Pioneeridemaja. 30. augustil 1954 avati Pioneeridamaja filiaal Narvas. 30. detsembril 1963 avati uus **Narva Pioneeride Palee**. 1991 nimetati Narva Pioneeride Palee ümber **Narva Laste Loomemajaks**.

Tänapäeval tegutseb asutuses 40 huviringi 1763 õppuriga. 

## Viited

## Välislingid
*Narva Laste Loomemaja koduleht
Rae Huvialakool

**Rae Huvialakool** on huvikool Harju maakonnas Rae vallas keskusega Jüri alevikus aadressil Laste tänav 3. Kooli direktor on Siiri Laid.

Koolis on neli osakonda (kunsti-, muusika-, spordi- ja tantsuosakond) ja koolil on viis filiaali:

* Jüri filiaal ja administratsioon asub Jüri alevikus aadressil Laste tänav 3,
* Järveküla filiaal asub Järvekülas aadressil Reti tee 20 ja Kindluse Koolis aadressil Roheluse tee 4,
* Lagedi filiaal asub Lagedi alevikus aadressli Kooli tänav 18b,
* Vaida filiaal asub Vaida alevikus aadressil Vana-Vaida tee 7 ja Vana-Vaida tee 15,
* Peetri filiaal asub Peetri alevikus aadressil Pargi tee 6.

## Viited

## Välislingid
*Kooli koduleht
Saarelinn

**Saarelinn** on eesti perekonnanimi.

Nimede eestistamisel anti Saarelinn uueks perekonnanimeks isikutele, kelle varasem perekonnanimi oli Sacharias (Tallinnas, 1940). Eugen Saarelinna palvel kanti Saarelinn perekonnanimede kaitseregistrisse nr. 398 all (Siseministeeriumi teadaanne 2. aprillist 1940).

*Eugen Sacharias (1906–2002), Eesti arhitekt
Tuglas

**Tuglas** on eesti perekonnanimi.

Nimede eestistamisel anti Tuglas perekonnanimeks isikutele, kelle varasem perekonnanimi oli Mihkelson. Friedebert Tuglase palvel kanti Tuglas perekonnanimede kaitseregistrisse nr. 184 all (Siseministeeriumi teadaanne 10. jaanuarist 1936).

*Elo Tuglas (1896–1970), järgmise abikaasa
*Friedebert Tuglas (1886–1971), eesti kirjanik
*Olga Tuglas (1912–1993), kolhoosiesimees
Pattu kahetsev Magdaleena (El Greco)

„**Pattu kahetsev Magdaleena**“ on El Greco (1541–1614) maal.


El Greco - Mary Magdalen in Penitence - WGA10452.jpg|1577
El Greco - Mary Magdalen in Penitence - WGA10462.jpg|1580-1585
El Greco - Mary Magdalen in Penitence - WGA10476.jpg|1597
El Greco - Penitent Magdalen - WGA10580.jpg|1610


## Viited

## Kirjandus
* ÁLVAREZ LOPERA, José, *El Greco*, Madrid, Arlanza, 2005, Biblioteca «Descubrir el Arte», (colección «Grandes maestros»). ISBN 84-955503-44.
* SCHOLZ-HÄNSEL, Michael, *El Greco*, Colonia, Taschen, 2003. ISBN 978-3-8228-3173-1.
Alatskivi Kunstide Kool

**Alatskivi Kunstide Kool** on muusika-, tantsu- ja kunstikool Tartu maakonnas Alatskivil.

Kool asutati 1990. aastal **Alatskivi Muusikakoolina**. Mõne aasta pärast hakati koolis lisaks muusikale õpetama ka tantsu ja kunsti. Seetõttu nimetati 1994. aastal kool ümber **Alatskivi Kunstide Kooliks**. Õppetöö toimub Juhan Liivi nimelise Alatskivi Kooli III korruse ruumides ja Vara Põhikoolis.

30 tegevusaasta jooksul on kooli lõpetanud 93 õpilast. Koolis töötab 14 õpetajat.

## Viited

## Välislingid
*Alatskivi Kunstide Kooli veebisait
Siirmets

**Siirmets** on eesti perekonnanimi.

Nimede eestistamisel anti perekonnanime Siirmets isikutele, kelle varasem perekonnanimi oli Servinski, Siimann ja Siman.

*Sulev Siirmets (1930–1999), eesti õpetaja
Kurt Student

**Kurt Arthur Benno Student** (12. mai 1890 Birkholz Neumark – 1. juuli 1978 Lemgo) oli Saksamaa sõjaväelane, Esimese ja Teise maailmasõja veteran ning sõjaväelendur. Auastmelt oli ta aastast 1944 kindralooberst.

Ta sündis aastal 1890 Birkholzis, Neumarkis. Ta asus sõjaväeteenistusse aastal 1910. Märtsis 1911 sai ta leitnandiks.
Antsla Muusikakool

**Antsla Muusikakool** on muusikakool Võru maakonnas Antslas. Kool asutati 1973.

Kooli direktor on Jaan Tamm.

## Viited

## Välislingid
*Maarius Suviste, Väikesest muusikakoolist lahkus viis õpetajat. Mis saab edasi?, Lõunaleht, 25.08.2016
*Koolist Rahvakultuuri Keskuse kodulehel
Iiris (raamatusari)

**"Iiris"** on kirjastuses Varrak aastatel 1994–2001 välja antud raamatusari.

See on raamatusarjade "Moodne aeg" ja "20. sajandi klassika" eelkäija.

## Sarjas "Iiris" ilmunud raamatud
# Evelyn Waugh, "Tagasi Bridesheadi" (tõlkinud Henno Rajandi, 1994)
# Edith Wharton, "Süütuse aeg" (tõlkinud Lia Rajandi, 1995)
# Willem Elsscot, "Liimilevõtmine. Jalg" (tõlkinud Mati Sirkel, 1995)
# Gabriel García Márquez, "Armastus koolera ajal" (tõlkinud Marin Mõttus, 1995)
#Mihhail Bulgakov, "Meister ja Margarita" (tõlkinud Jüri Ojamaa, Maiga Varik, 1995)
# Iris Murdoch, "Meri, meri" (tõlkinud Vilma Jürisalu, 1996)
# David Lodge, "Väike maailm" (tõlkinud Kersti Unt, 1996)
# Hanif Kureishi, "Äärelinna Buddha" (tõlkinud Triin Tael, 1996)
# William Trevor, "Kaks elu" (tõlkinud Lia Rajandi, 1997)
# William Boyd, "Sinine pärastlõuna" (tõlkinud Virve Krimm, 1997)
# John Fowles "Maag" (tõlkinud Henno Rajandi, 1997)
# Max Frisch, "Montauk" (tõlkinud Helgi Loik, 1997)
# Toni Morrison, "Armas" (tõlkinud Krista Kaer, Kalevi Kvell, 1997)
# Angela Carter, "Õhtud tsirkuses" (tõlkinud Triin Tael, 1998)
# Jeanette Winterson, "Kirg" (tõlkinud Kätlin Kaldmaa, 1998)
# Mario Vargas Llosa, "Lituma Andides" (tõlkinud Ruth Lias, 1998)
# Peter Ackroyd, "Hawksmoor" (tõlkinud Riina Jesmin, 1998)
# Margaret Atwood, "Kassisilm" (tõlkinud Tiia Rinne, 1999)
# Andreï Makine, "Prantsuse testament" (tõlkinud Andres Raudsepp, 1999)
# Penelope Fidgerald, "Taevasinine lill" (tõlkinud Kristiina Ehin, 1999)
# Graham Swift, "Viimased korraldused" (tõlkinud Kersti Unt, 1999)
# Patrick McCabe, "Lihunikupoiss" (tõlkinud Aet Varik, 1999)
# Tomás Eloy Martínes, "Püha Evita" (tõlkinud Marin Mõttus, 1999)
# Louis Paul Boon, "Menuett" (tõlkinud Ilvi Liive, 1999)
# Doris Lessing, "Kuldne märkmeraamat" (tõlkinud Krista Kaer, 2000)
# Cormac McCarthy, "Kõik need ilusad hobused" (tõlkinud Lauri Pilter, 2000)
# Bernhard Schlink, "Ettelugeja" (tõlkinud Helgi Loik, 2000)
# David Šahar, "Tema majesteedi agent" (tõlkinud Kalle Kasemaa, 2000)
# Daniel Katz, "Saksa sigakoer" (tõlkinud Endel Mallene, 2000)
# Dezsö Kostztolányi, "Nero, verine luuletaja" (tõlkinud Edvin Hiedel, Ivo Volt, 2000)
# Jens Bjørneboe, "Vabaduse silmapilk" (tõlkinud Maarja Siiner, Peep Ilmet, 2001)

## Välislingid
*sari Iiris REaD raamatupood
Agnes Aunapuu

**Agnes Aunapuu** (10. aprill 1921 – ?) oli eesti pedagoog.

1943. aastal lõpetas ta Mustvee Gümnaasiumi.

Ta oli Inju Lastekodu direktor 19 aastat.

## Tunnustus
*1973 Eesti NSV teeneline õpetaja

## Viited
Rakvere Spordikool

**Rakvere Spordikool** on spordikool Rakveres aadressil Kastani puiestee 12.

Rakvere Spordikool on 1946 asutatud *Rakvere Laste ja Noorte Spordikooli* õigusjärglane. 1995 nimetati kool ümber **Rakvere Spordikooliks**.

Koolis õpetatakse järgmisi spordialasid: kergejõustik, võrkpall, korvpall (poisid), lauatennis, maadlus, judo ja ujumine.

## Viited

## Välislingid
*Koolist Rakvere Spordikeskuse kodulehel
Orava Kultuurimaja

**Orava Kultuurimaja** on kultuurimaja Võru maakonnas Võru vallas Orava külas. Kultuurimaja tööd juhib kultuuri- ja noorsootöötaja Liina Loosaar.

Kultuurimajas tegutsevad järgmised kollektiivid: Orava Kultuurimaja naisrühm Punapõsed, Orava memmede tantsurühm Lustakad, Orava Segakoor.

## Viited

## Välislingid
*Kultuurimajast Orava valla kodulehel
*Kultuurimajast Rahvakultuuri Keskuse kodulehel
Hageri Rahvamaja

**Hageri Rahvamaja** on rahvamaja Rapla maakonnas Kohila vallas Hageri alevikus. 

Rahvamaja struktuuriüksus on Hageri Avatud Noortekeskus ning rahvamaja ruumides tegutseb ka Hageri raamatukogu.

Rahvamaja juhataja oli Maria Saarna. 2023. aasta septembrist on rahvamaja juhataja Henri Zibo.Alates 1.juulist 2024 on rahvamaja juhataja Mihkel Juhkam

## Viited

## Välislingid
*Rahvamaja koduleht
Kaiu rahvamaja

**Kaiu rahvamaja** on rahvamaja Rapla maakonnas Rapla vallas Kaiu alevikus. Rahvamaja tööd korraldab Aivo Sildvee.

Rahvamajas tegutsevad järgmised kollektiivid: Kaiu segarühm, Kaiu naisrühm, Seltsing Elurõõm, Kaiu Poolenisti.

## Viited

## Välislingid
*Rahvamajast Rahvakultuuri Keskuse andmebaasis
Soonurme raamatukogu

**Soonurme raamatukogu** on raamatukogu Ida-Viru maakonnas Lüganuse vallas Soonurme külas. Soonurme raamatukogu on Lüganuse raamatukogu haruraamatukogu.

Raamatukogu juhataja on Koidu Leppik.

## Viited
Laiuse raamatukogu

**Laiuse raamatukogu** on raamatukogu Jõgeva maakonnas Jõgeva vallas Laiuse alevikus. Raamatukogu juhataja on Helena Avi.

Laiuse raamatukogu on esimest korda mainitud 1849, millega see on Eesti vanim rahvaraamatukogu.

## Viited

## Välislingid
*Raamatukogu koduleht
Põlva Spordikool

**Põlva Spordikool** on spordikool Põlvas aadressil Uus tänav 3.

Põlvas tegutses kaks spordikooli: 1967 avati Põlva Laste ja Noorte Spordikool (hilisema nimega Põlva Linna Spordikool) ja Põlva Põllumajandusliku Osaühingu Spordikool (Põlva POÜ). 1. jaanuarist 1998 tegutseb nende kahe kooli baasil asutatud **Põlva Spordikool**.

Koolis saab harrastada seitset spordiala: käsipall, võrkpall, kergejõustik, orienteerumine, laskmine, murdmaasuusatamine ja vabamaadlus. 

## Viited

## Välislingid
*Kooli koduleht
Narva Paemurru Spordikool

**Narva Paemurru Spordikool** on spordikool Narvas aadressil 26. Juuli tänav 4.

Spordikool alustas tööd 1. septembril 1953. Esimesena hakati koolis õpetama sportvõimlemist.

Tänapäeval on koolis järgmised osakonnad: kergejõustiku-, korvpalli- (tüdrukud), iluvõimlemis-, lauatennise-, jäähoki-, iluuisutamis-, laskmis- ja poksiosakond.

## Vaata ka
*Narva PSK

## Viited

## Välislingid
*Kooli koduleht
Jüri Kotšinev

**Jüri Kotšinev** (sündinud 24. aprillil 1960) on Eesti sõjaajaloolane, kirjanik ja publitsist.

Ta lõpetas aastal 1978 Tallinna 1. Keskkooli.

Tema suguvõsas on vene aadlikud, gruusia vürstid, poola panid ja ka baltisaksa vonid. Tema vanavanaisa oli Loodearmee ohvitser, kes emigreerus Tallinna 1920. aastatel.

Tema abikaasa on Eve Pärnaste.

## Viited
Eesti-Vatikani suhted

**Eesti-Vatikani suhted** (ka *Eesti – Püha Tooli suhted*) on kahepoolsed suhted Eesti ja Vatikani (Püha Tooli) vahel. 

Püha Tool tunnustas Eesti Vabariiki 10. oktoobril 1921. Eesti saadikud Vatikanis olid Otto Strandman (1933–1939) ja Karl Selter (1939–1940).

Vatikan ei ole kunagi ei *[[de jure]]* ega ka *[[de facto]]* tunnustanud Nõukogude okupatsiooni Eestis. 

Vatikan tunnustas taas Eesti Vabariiki 28. augustil 1991. Kahe riigi vahelised diplomaatilised suhted taastati 3. oktoobril 1991.

Tegutseb Eesti suursaadik Vatikanis, kelleks on olnud Tiit Matsulevitš (1993–1996), Margus Laidre (1997–2000), Indrek Tarand (2001–2002), Priit Kolbre (2003–2006), Jüri Seilenthal (2007–2016) ja Väino Reinart (alates 2016).

Tegutseb ka Vatikani suursaadik Eestis ehk Vatikani nuntsius Eestis, kes resideerib Vilniuses.

## Viited